資本主義

資本主義係一種喺生產資料私有制基礎上，並且攞呢啲生產資料嚟賺錢嘅經濟制度。資本主義嘅核心特點包括資本累積、市場競爭、價格體系、私有產權、產權界定、自願交換同僱傭勞動。資本主義市場經濟裏便嘅決策同投資，係由資本同金融市場當中嘅擁有財富、財產嘅人，亦或啲擁有控制資本或生產能力嘅能力嘅人所掌握嘅；而商品同服務嘅價錢同分配，主要就交畀商品同服務市場嘅競爭嚟決定。

經濟學家、史學家、政治經濟學家同社會學家睇資本主義會有唔一樣嘅睇法，並且佢哋認識到現實中資本主義有好多唔同嘅形式，譬如自由放任或自由市場資本主義、國家資本主義同福利資本主義。唔同類型嘅資本主義，佢哋嘅自由市場、公有制、對自由競爭嘅阻礙同埋國家嘅社會政策都唔一樣。市場競爭嘅程度、干預同監管嘅作用，同埋國有制嘅範圍，根據資本主義嘅形式唔同，可能都唔一樣。市場有幾自由、點樣界定私有財產嘅規則，都係政治同政策嘅問題。家下大多數嘅資本主義經濟體都係混合經濟，佢哋有自由市場嘅要素，亦都有國家干預，有啲甚至經濟計劃都有埋。

市場經濟喺好多唔同形式嘅政府同好多不同的時代、地點同文化中都出現過。家下嘅資本主義社會初頭係喺一個導致工業革命嘅過程當中，喺西歐發展起身嘅。之後，資本主義制度喺西方世界佔咗主導地位並繼續擴張，但係佢哋政府直接干預嘅程度有所唔同。經濟增長係資本主義經濟當中好有特點嘅一個趨勢。

金融資本主義
 社會主義

金融
社會哲學